Íslensk sjókort opin almenningi á netinu Nú getur almenningur skoðað hin ýmsu svæði með einföldum hætti sem kortlögð hafa verið á íslenskum sjókortum . Mynd / Skjáskot Landhelgisgæsla Íslands hefur gert íslensk sjókort aðgengileg almenningi með nýjum vefsjá . „ Stofnunin hefur á liðnum mánuðum átt í góðu samstarfi við Landmælingar Íslands og notið liðsinnis starfsmanna Landmælinga við að hrinda þessu verkefni í framkvæmd , “ segir í tilkynningu frá gæslunni . Í tilkynningunni segir að Georg Kr . Lárusson , forstjóri Landhelgisgæslunnar , og Eydís Líndal , forstjóri Landmælinga Íslands , hafi gert „ með sér samning á síðasta ári sem fól í sér samstarf stofnananna um aukið aðgengi almennings að rafrænum kortaupplýsingum og endurbættum kortagögnum af strandlínu landsins . “ Sjókortin í vefsjánni eru rastamyndir af íslensku sjókortunum eins og staðan var á útgáfunni á miðju þessu ári . Landhelgisgæslan og Landmælingar segjast í tilkynningunni vona að samfélagið hafi bæði gagn og gaman af þessum aukna aðgangi að sjókortum . Eydís Líndal , forstjóri Landmælinga Íslands , og Georg Kr . Lárusson , forstjóri Landhelgisgæslunnar . Ljósmynd / Landhelgisgæsla Íslands